งานสัมมนาเรื่องเสียงครั้งยิ่งใหญ่ ที่กรุงปารีส
เมื่อเร็วๆ นี้ที่กรุงปารีสมีงานสัมมนาเรื่องเสียงครั้งใหญ่ที่สุดเท่า ที่เคยจัดมา ซึ่งเป็นการแสดงความก้าวหน้าเกี่ยวกับการศึกษา เรื่องเสีย
อาจารย์ AlexanderGavrilov จากมหาวิทยาลัยเทคโนโลยี Curtinในออสเตรเลีย บอกว่าเสียงของก้อนน้ำแข็ง ทั่วโลกกำลังปริแตกและแยกตัวออกจากทวีปแอนตาร์กติกาทำให้สามารถวัดขนาดของก้อนน้ำแข็งที่กำลังแยก ตัวออกจากทวีปแอนตาร์กติกา ซึ่งเป็นตัวบ่งชี้สภาวะโลกร้อนได้ อาจารย์Gavrilov เป็นหนึ่งในวิทยากรในงานสัมมนาเรื่องเสียง Acoustics2008 ที่กรุงปารีส คุณ Gilles Daigle โฆษกของงานครั้งนี้บอกว่างาน Acoustics 2008 มีผู้เข้าร่วมเกือบ 5พันคนซึ่งนับเป็นงานสัมมนาเรื่องเสียง ครั้งใหญ่ที่สุดเท่าที่เคยจัดมา คุณ Daigle ระบุว่าหัวข้อหลักในการสัมมนาปีนี้คือ เสียงที่ใช้ทางการแพทย์ สำหรับผลงานเด่นๆในปีนี้ได้แก่ผลงานของอาจารย์Kathy Nightingale จากมหาวิทยาลัย Duke ในสหรัฐที่ใช้เสียงพลังงานสูงในการวัดความแข็งความอ่อนของอวัยวะต่างๆในร่างกาย ด้วยการยิงคลื่นเสียงถี่ๆ ไปที่อวัยวะหรือ เนื้อเยื่อที่ต้องการตรวจสอบอาจารย์ Nightingale บอกว่าวิธีนี้จะช่วยให้แพทย์สามารถวินิจฉัยโรคต่างๆเช่น โรคตับแข็ง หรือแม้แต่โรคมะเร็งได้ตั้งแต่เนิ่นๆ นอกจากทางการแพทย์แล้ว เสียงยังมีประโยชน์ในการค้นคว้าเรื่องอื่นๆ อีกมากมาย คุณ FredericTheunissen และเพื่อนร่วมงานที่สถาบันวิจัยด้านพฤติกรรม BerkeleyField Station ในรัฐแคลิฟอร์เนีย เฝ้าติดตามฟังและบันทึกเสียงของหมาในหรือไฮยีน่าในอากัปกิริยาต่างๆ ทั้งเสียงหัวเราะคิกคักเสียงกู่ร้องและเสียงครวญครางเวลาเจออาหารหรือเจอลูกอ่อนซึ่งนักวิจัยบอกว่าการศึกษาเสียงเหล่านี้จะช่วย ให้สามารถเข้าใจพฤติกรรมของไฮยีน่ามากขึ้น และในห้องเรียน เมื่อเสียงพูดคุยสะท้อนกับกำแพงห้องก็จะเกิดเป็นเสียงดังก้องจนบางทีไม่ได้ยินที่ครูสอนคุณครู Frank Iglehartจากโรงเรียนสอนคนหูหนวก The Clarkในรัฐแมสซาชูเสตต์ ต้องการจะลดเสียงในห้องเรียนสำหรับเด็กที่มีปัญหาด้านการฟังซึ่งไม่เข้าใจเสียงดังอึกทึกเหล่านั้น คุณครู Iglehart บอกว่าเมื่ออยู่ในสภาพแวดล้อมเงียบๆ เด็กที่หูพิการจะสามารถทำอะไรๆ ได้ดีแต่หากให้พวกเขาไป อยู่ในห้องเรียนที่มีเสียงสะท้อนก้องความสามารถในการได้ยินของเด็กเหล่านั้นจะหายไปทันที ดังนั้นการใช้พรมหรือ วัสดุดูดซับเสียงบุรอบห้อง จะช่วยให้เด็กหูพิการฟังเสียงต่างๆได้ดีขึ้น ยังมีการศึกษาเรื่องเสียงที่น่าสนใจอีกมากมายในงานสัมมนาครั้งนี้ซึ่งนอกจากจะช่วยให้เราได้เปิดหูรับฟังเรื่อง ราวความรู้ใหม่ๆ มาบรรจุไว้ในคลังสมองแล้วยังได้ความสุนทรีย์จากเสียงเพลงที่ขับกล่อมในงานอีกด้วย ท่านใดต้องการฟังเสียงอื่นๆ สามารถเข้าไปได้ที่ www.acoustics08-paris.org